# Domaćin (2006)

### Izvor: Wikipedija

Domaćin
Gwoemul
Redatelj | Joon-ho Bong
Scenarist | Chul-hyun Baek, Joon-ho Bong
Glavne uloge | Kang-ho Song, Hee-bong Byeon, Hae Il Park
Godina izdanja | 2006.
Trajanje | 110 minuta
Država | Južna Koreja
Jezik | Korejski
IMDb profil

"Domaćin" (eng. „The Host“, korejski „Gwoemul“, što doslovno prevedeno znači „Čudovište“) je južnokorejski fantastični horor sa dodirom drame i komedije iz 2006. koju je režirao Joon-ho Bong prema vlastitom scenariju, nakon uspjeha svojeg prethodnog filma, triler-drame „Sjećanja na ubojstvo“. Radnja se vrti oko korejske obitelji koja pokušava spasiti svoju kćerku koju je otelo divovsko čudovište koje se skriva u rijeci Han.

## [uredi] Filmska ekipa

Režija: Joon-ho Bong

Glume: Kang-ho Song (Park Kang-du), Hie-bong Byeon (Park Hie-bong), Hae-il Park (Park Nam-il), Du-na Bae (Park Nam-ju), Ah-sung Ko (Park Hyun-seo) i dr.

## [uredi] Radnja

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

Seoul, 2000. Američki znanstvenik u nekom laboratoriju naredio je izljevanje otrovnog Formaldehida u sudoper. Otrov je tako stigao u rijeku Han i stvorio čudnog stvora. 2006. Kang-du Park je nespretni zaposlenik u nekom dućanu svojega oca, djeda Hie-bonga. Kada ga djed ulovi da spava na poslu, pogrdi ga. Kang-du se tek razveseli kada se njegova kćerka Hyun-seo vrati iz škole. Zajedno otiđu u sobu kako bi na televiziji gledali Kang-duovu sestru Nam-ju u natjecanju u strijeljanju. No prije nego što emisija završi, djed ga pozove da dostavi neku narudžbu nekoj mušteriji kraj rijeke. Kang-du ga posluša, no tamo ugleda gomilu kako promatra neko biće, nalik na ogromnog vodozemca, koje visi na mostu. Biće padne u rijeku a ljudi ju počnu hraniti bacajuči limenke i hranu u vodu. Neki prolaznici zaključe da se radi o dupinu. No onda stvorenje izađe iz rijeke i počne napadati i jesti ljude. U panici, gomila počne bježati a Hyun-seo izađe van da vidi što se događa. Tada ju stvorenje otme i pobjegne u rijeku a sve je to vidio Kang-du. Tog dana, svi ljudi koji su izgubili člana obitelji od čudovišta, oplakuju svoje nestale na „sprovodu“ u nekoj dvorani, a među njima su i Kang-du, djed i Nam-ju, koji oplakuju nestanak Hyun-seo. Pojavi se i pijani ujak, Nam-il, te se i on pridruži oplakivanju. Tada se pojavi vojska i sve ljude stavi u karantenu.

No Kang-du tada preko mobitela dobije poziv od Hyun-seo koja mu kaže da je još živa i da joj mora pomoči. Shvativši da im nitko ne vjeruje, Kang-du, djed, Nam-ju i Nam-il pobjegnu iz bolnice i krenu osobno ju tražiti na području rijeke Han, koja je skroz evakuirana. Nabave puške, hranu i opremu te se smjeste u prikolici. Naiđu na čudovište, no ono ubije djeda i nestane. Tada se pojavi i vojska i uhiti Kang-dua, dok Nam-ju i Nam-il uspiju pobječi. Istodobno, Hyun-seo je još živa jer čudovište sve ljude koje proguta prvo ispljune u nekom jarku u mostu, da bi ih onda tek kasnije probavilo. Hyun-seo se sakrila u nekoj rupi u zidu te srela dječaka Se-jooa. U laboratoriju Kang-du biva podvrgnut nekoliko pokusa jer znanstvenici smatraju da je možda zaražen virusom čudovišta. No ovaj opet uspije pobjeći i krene prema mostu. Na televiziji na vijestima biva objavljeno da su korejske vlasti uspostavile policijski sat diljem zemlje te da su prihvatile američku pomoč unijevši otrovni kemijski spoj „Žuti agent“ koji bi trebao likvidirati čudovište.

Čudovište se pojavi iz rijeke i policija aktivira „Žuti agent“, čime ju onesvijesti. To iskoristi Kang-du koji iz usta čudovišta izvuče Hyun-seo i Se-jooa, prije nego što se ovo opet probudi. Neki beskućnik, koji je odlučio pomoči Nam-ilu, polije čudovište benzinom a Nam-ju ga zapali sa vatrenom strijelom. Kang-du zaustavi čudovište da skoči u rijeku, te ga tako ubije. Godinu dana kasnije, samo Kang-du i Se-joo se nalaze u nekom malom dućanu izoliranom negdje u nekoj zabiti. Gledaju slike rođaka i jedu večeru.

## [uredi] Nagrade

- 5 osvojene korejske Blue Dragon nagrade (najbolji sporedni glumac Hee-bong Byun, nova glumica Ah-sung Ko, osvjetljenje, tehnička nagrada, „Popular Movie Award“) i 6 nominacija (najbolji film, režija, scenarij, glavni glumac Kang-ho Song, sporedna glumica Doo-na Bae, fotografija)

## [uredi] Zanimljivosti

- Uvodna sekvenca u kojoj američki znanstvenik proljeva otrov u rijeku Han zasniva se na stavrnom događaju. 2000. je naime američki vojni civilni zaposlenik McFarland naredio izljevanje Formaldehida u kanalizaciju koja vodi do rijeke Han. Korejske vlasti pokušale su ga uhititi, ali je SAD odbio predati ga, pa je osuđen u odsutnosti. Zanimljivo, zbog toga su vlasti Sjeverne Koreje interpretirale da „Domaćin“ ima antiamerički predznak pa su ga hvalile[1].
- Scena u kojoj ujak Nam-il udari Kang-dua na sprovodu je bila improvizirana.
- Film je u Hrvatskoj premijerno prikazan u kinu Broadway Tkalča u sklopu „Revije Azijskog filma 2“ od 18. siječnja do 7. veljače 2007.
- Film je u domovini imao 13.019.740 gledatelja u kinima, čime je postao najkomercijalniji korejski film, pobijedivši prethodnog šampiona, povijesnu dramu „Kralj i klaun“.
- Inozemni glumac, Clinton Morgan, je deportiran iz Koreje jer je radom u ovom filmu prekršio članak 20 korejskog imigracijskog zakona, prema kojem stranci ne smiju sudjelovati u aktivnostima koje nisu određene njihovim sojourn statusom.

## [uredi] Produkcija

„Domaćin“ je treći film redatelja Joon-ho Bonga, koji je dobio na raspolaganje budžet od 10 milijardi wona (oko 10 milijuna $), koji je jedan od najvećih u Južnoj Koreji. Ipak, redatelj je morao raditi sa ograničenim sredstvima pri oblikovanju specijalnih efekata. Čudovište je dizjanirao Chin Wei-chen, modeliranje je izvršeno u poduzeću Weta Workshop iz Novog Zelanda a animatronika u John Coxovom creature Workshop. Kompjutersku animaciju izvelo je poduzeće Orphanage (koje je također izvršilo i specijalne efekte u filmu „Dan nakon sutra“). Redatelj Bong je htio da čudovište izgleda kao mutirana riba koja bi mogla trčati i izvoditi akrobatske pokrete. Ideju o tome da čudovište ispljune svoj plijen i tek ga kasnije probavi dobio je gledajuči dokumentarce o pelikanima i zmijama.

## [uredi] Kritike

Kritičari su većinom hvalili film, ističući kako je Bong režirao film inventivno, svježe i originalno, dok je samo manjina bila nezadovoljna i prigovarala da se samo radi o tankom filmu sa bučnim specijalnim efektima. Među onima kojima se film nije svidio je bio David Nusair koji je zdvojno komentirao: „Redatelj Bong Joon-ho uništava priču pretjeranim i predugim trajanjem i neopravdanim (i nepotrebnim) težištem na političko grananje postojanja čudovišta“. S druge strane, oduševljeni Kevin Courrier je u svojoj pohvalnoj recenziji napisao; „Ono što počinje kao humorna, lukava počast filmovima o čudovištima iz 50-ih kao što su „Biće iz crne lagune“ i „Godzilla“ ubrzo postane iznenađujuče potresna drama o obiteljskoj časti i lojalnosti. Redatelj Bong također u priču ujtelovljuje snalažljivu (i sardoničnu) političku alegoriju o ekološkom uništenju...“Domaćin“ se razvije u rijetku vrstu horor filma koji postane neutješno pronicljiv“.

Bill Chambers je utvrdio: „Usporedbe sa Spielbergovim filmovima „Ralje“, „Jurski park“ i posebno „Rat svijetova“ su neizbježne, no homage koji me najviše dojmio je krupni plan Kang-duove mlade kćerke Hyun-seo, čije lice puno blata na neki način podsjeća na Kwaidanov Hochi the Earless. To nagoviještava da redatelj Bong Joon-ho neće, za razliku od kasnog Spielberga, upasti u sentimentalnost.“ Elizabeth Kerr je napisala: „Bongov tipično satiričan, gotovo apsurdan humor je opet prisutan – najočitiji u sceni pogreba koja se dezintegrira u urnebesno prenemaganje – kao i dodir socio-političkog komentara“, a Trevor Johnston: „Film o mutiranom čudovištu za osobe za razmišljanje, a koliko takvih filmova ste nedavno vidjeli“?

## [uredi] Vanjske poveznice

- IMDb profil
- Recenzije na Rottentomatoes.com
- Loveasianfilm.com
- Intervju sa redateljom Bongom
- Još jedan intervju sa redateljom Bongom
- Članak o filmu
- Službeni američki site filma

Dobavljeno iz "http://hr.wikipedia.org../../../d/o/m/Doma%C4%87in_%282006%29.html"

Posebno:Categories: Filmovi 2000-ih | Korejski filmovi | Horori | Fantastični filmovi | Dramski filmovi

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Français
- 日本語
- 한국어